Ydinvoiman käyttökohteet
Ydinvoimalaitokset

| Ydinsähkö (TWh)> # | Ydinsähkö (TWh)> Maa | Ydinsähkö (TWh)> 2004 | Ydinsähkö (TWh)> 2007 |  |
| --- | --- | --- | --- | --- |
| 1 |  Yhdysvallat | 813 | 837 |  |
| 2 |  Ranska | 448 | 440 |  |
| 3 |  Japani | 282 | 264 |  |
| 4 |  Venäjä | 145 | 160 |  |
| 5 |  Etelä-Korea | 131 | 143 |  |
| 6 |  Saksa | 167 | 141 |  |
| 7 |  Ukraina | 87 | 93 |  |
| 8 |  Kanada | 90 | 93 |  |
| 9 |  Ruotsi | 77 | 67 |  |
| 10 |  Yhdistynyt kuningaskunta | 80 | 63 |  |
|  | Muut | 418 | 418 |  |
|  | Maailma | 2 738 | 2 719 |  |
Lähteet: Key world energy statistics 2009 (Arkistoitu – Internet Archive) IEA s.17 Key world energy statistics 2006 (Arkistoitu – Internet Archive) IEA s.17
| Ydinvoima EU:ssa Osuus sähköntuotannosta |
| --- | --- | --- | --- |
| Ranska | 78 % | Liettua | 72 % |
| Belgia | 55 % | Slovakia | 55 % |
| Ruotsi | 52 % | Slovenia | 38 % |
| Unkari | 34 % | Saksa | 32 % |
| Tšekki | 31 % | Suomi | 27 % |
| Espanja | 23 % | Britannia | 19 % |
| Hollanti | 3,8 % |  |  |
Ydinvoimalaitoksia pidetään teollisuusmaiden jatkuvaan, mittakaavaltaan suureen sähkönkulutukseen sopivana energiamuotona, sillä jo varsin pienellä määrällä voimalaitoksia ja suhteellisen vähäisellä polttoainemäärällä voidaan kattaa teollisuusmaan sähköntarve miltei kokonaan tai osa siitä. Esimerkiksi Ranskassa 78 % kaikesta sähköstä tulee jo ydinvoimasta ja ydinvoiman tuotantoa pyritään edelleen kasvattamaan. Koska sähkömarkkinoilla voimalaitosten ajojärjestyksestä tavallisesti muotoutuu sellainen, että kulutuksen laskiessa ensimmäisinä alas ajetaan kalliiden muuttuvien kustannusten voimalaitokset, suhteellisen edullista sähköä tuottavia ydinvoimaloita käytetään yleensä miltei tauotta. Ydinvoimalan tuotantoa voidaan toki myös säätää ja niin myös paljon ydinsähköä tuottavissa maissa yleisesti tehdään.
1950-luvun jälkeen ydinvoimaloiden määrä on kasvanut huomattavasti. Vuoteen 1964 mennessä maailmassa oli 14 reaktoria kytkettynä sähköverkkoon, vuonna 1970 81 reaktoria, vuonna 1975 jo 167, vuonna 1985 365 ja vuonna 1999 428. Ydinvoimalla tuotetaan tätä nykyä noin 16 % maailman sähköstä  (Arkistoitu – Internet Archive) ja 6,5 % kaikesta energiasta .
Maailman ydinvoimajärjestön WNA:n mukaan ( (Arkistoitu – Internet Archive)) 25. toukokuuta 2005 maailmassa oli 439 ydinvoimareaktoria 30 maassa ja niiden yhteenlaskettu sähköteho oli 366 GW. Uusia voimalaitosreaktoreita oli rakenteilla 25, suunnitteilla 39 ja ehdotettu 73. Kaikesta maailman sähköstä noin 16 % tuotetaan ydinvoimalla – mikä tekee ydinvoimasta vesivoiman veroisen maailman toiseksi merkittävimmän kasvihuonekaasupäästöttömän sähköenergianlähteen. Kaikesta tuotetusta energiasta ydinvoimalla tuotetaan noin 7 %. Tuotantoon kulutettiin noin 68 tuhatta tonnia uraania. Tämä määrä mahtuisi kuutioon, jonka särmät ovat 15 metriä pitkät. Laskennallisesti siis koko maailman sähkönkulutus voitaisiin kattaa 400 tuhannella uraanitonnilla vuodessa, mikä mahtuisi kuutioon jonka särmät ovat 30 metriä pitkät.
Kevytvesireaktori (hidastinaineena tavallinen vesi) on selvästi yleisin voimalaitoskäytössä, niitä on yhteensä 355, joista 263 painevesireaktoreita ja 92 kiehutusvesireaktoreita. Seuraavaksi yleisin on CANDU-reaktori, joita on 38. Loput 46 ovat harvinaisempia reaktorityyppejä Näistä 16 on entisen Neuvostoliiton alueella vielä käytössä olevia RBMK-reaktoreita.
| Ydinvoimalat 8/2009> Maa | Ydinvoimalat 8/2009> Kpl | Ydinvoimalat 8/2009> Keski-ikä (vuotta) | Ydinvoimalat 8/2009> Rakenteilla | Ydinvoimalat 8/2009> Suunnitteilla |
| --- | --- | --- | --- | --- |
| Kiina | 11 | 8 | 16 | 29 |
| Venäjä | 31 | 27 | 9 | 7 |
| Intia | 17 | 18 | 6 | 10 |
| Etelä-Korea | 20 | 17 | 5 | 7 |
| Japani | 53 | 24 | 2 | 13 |
| Bulgaria | 2 | 20 | 2 | 0 |
| Slovakia | 4 | 19 | 2 | 0 |
| Taiwan | 6 | 28 | 2 | 0 |
| Ukraina | 15 | 21 | 2 | 0 |
| Yhdysvallat | 104 | 30 | 1 | 11 |
| Iran | 0 | 0 | 1 | 2 |
| Pakistan | 2 | 24 | 1 | 2 |
| Argentiina | 2 | 31 | 1 | 1 |
| Ranska | 58 | 24 | 1 | 1 |
| Suomi | 4 | 30 | 1 | 2 |
| Kanada | 18 | 26 | 0 | 3 |
| Etelä-Afrikka | 2 | 25 | 0 | 3 |
| Romania | 2 | 8 | 0 | 2 |
| Brasilia | 2 | 18 | 0 | 1 |
| Britannia | 19 | 28 | 0 | 0 |
| Saksa | 17 | 28 | 0 | 0 |
| Ruotsi | 10 | 31 | 0 | 0 |
| Espanja | 8 | 26 | 0 | 0 |
| Belgia | 7 | 29 | 0 | 0 |
| Tšekki | 6 | 18 | 0 | 0 |
| Sveitsi | 5 | 34 | 0 | 0 |
| Unkari | 4 | 24 | 0 | 0 |
| Meksiko | 2 | 18 | 0 | 0 |
| Armenia | 1 | 30 | 0 | 0 |
| Hollanti | 1 | 36 | 0 | 0 |
| Slovenia | 1 | 28 | 0 | 0 |
| Yhteensä | 434 | 25 | 52 | 93 |
Huom: Suunnitellut ja keskeneräiset voimalat ovat epävarmoja  Lähde: Ydinvoima kypsyy länsimaissa hitaasti rakennushankkeiksi,  Helsingin Sanomat 8.3.2010